Source: http://tamogatoweb.hu/index.php/jogszabalyfigyelo/jogszabalyok-2020/493-176-2020-v-4-korm-rendelet
Timestamp: 2020-06-04 22:51:32
Document Index: 33655600

Matched Legal Cases: ['bíróság ', 'bíróság\n', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

SzocOkos - 176/2020. (V. 4.) Korm. rendelet
176/2020. (V. 4.) Korm. rendelet
A Magyar Közlöny 2020. évi 98. számában (2020. május 4.) megjelent a Kormány 176/2020. (V. 4.) Korm. rendelete a kapcsolattartásra és a távoltartásra a veszélyhelyzet ideje alatt alkalmazandó eltérő intézkedésekről.
A kapcsolattartásra vonatkozó eltérő rendelkezések alkalmazásáról
1. § (1) A veszélyhelyzet ideje alatt a bírósági polgári nemperes eljárásokban alkalmazandó szabályokról, valamint egyes bírósági nemperes eljárásokról szóló 2017. évi CXVIII. törvény 22/A. § (1) bekezdése szerinti kapcsolattartásra vonatkozó határozat alatt a kapcsolattartásra vonatkozó azon megállapodást is érteni kell, amely a szülők között közvetítői eljárásban jött létre, illetve amelyet a különélő szülők teljes bizonyító erejű magánokiratba vagy közokiratba foglaltak. Ebben az esetben a kapcsolattartásra vonatkozó határozat végrehajtása iránti kérelemhez csatolni kell a megállapodást tartalmazó okiratot is.
(2) A veszélyhelyzet ideje alatt a bírósági végrehajtásról szóló 1994. évi LIII. törvény 180/B. §-a szerinti gyermek átadása kapcsolattartásra vonatkozó határozat végrehajtása esetén a végrehajtó eljárási cselekményt, intézkedést az élet- és vagyonbiztonságot veszélyeztető tömeges megbetegedést okozó humánjárvány megelőzése, illetve következményeinek elhárítása, a magyar állampolgárok egészségének és életének megóvása érdekében elrendelt veszélyhelyzet során a végrehajtással kapcsolatban teendő intézkedésekről szóló 57/2020. (III. 23.) Korm. rendelet [a továbbiakban: 57/2020. (III. 23.) Korm. rendelet] 6. § (3) bekezdésétől eltérően a járványügyi intézkedés megszűnését követően folytathatja azzal, hogy a vonatkozó határidő a járványügyi intézkedés megszűnését követő napon újrakezdődik.
A veszélyhelyzet ideje alatt az ideiglenes megelőző távoltartás, a megelőző távoltartás és a távoltartás végrehajtásának szabályairól
2. § (1) A veszélyhelyzet ideje alatt a hozzátartozók közötti erőszak miatt alkalmazható távoltartásról szóló 2009. évi LXXII. törvény (a továbbiakban: 2009. évi LXXII. törvény), valamint a büntetőeljárásról szóló 2017. évi XC. törvény (a továbbiakban: Be.) távoltartásra és bűnügyi felügyeletre vonatkozó rendelkezéseit az e rendeletben foglalt eltérésekkel kell alkalmazni.
(2) A járványügyi intézkedés nem akadálya a 2009. évi LXXII. törvény szerinti ideiglenes megelőző távoltartás és megelőző távoltartás, valamint a Be. szerinti távoltartás elrendelésének, illetve végrehajtásának.
3. § A 2009. évi LXXII. törvény szerinti ideiglenes megelőző távoltartás elrendelésekor a rendőrség a helyszínen hivatalból vizsgálja
a) az életvitelszerű tartózkodási helyet elhagyni köteles bántalmazó vagy
b) az életvitelszerű tartózkodási helyet önként elhagyni kívánó bántalmazott
járványügyi intézkedéssel érintettségét.
4. § (1) Ha az életvitelszerű tartózkodási hely elhagyására köteles bántalmazó járványügyi intézkedéssel érintett és a) saját elhelyezéséről önerőből gondoskodni képes, a rendőrség rögzíti a bántalmazó új tartózkodási helyére vonatkozó nyilatkozatát,
b) saját elhelyezéséről önerőből gondoskodni nem képes, a rendőrség a részére járványügyi intézkedés foganatosítására alkalmas, kizárólag bántalmazók részére fenntartott szálláshelyet ajánl fel,
c) saját elhelyezéséről önerőből gondoskodni nem képes, valamint a b) pont szerint felajánlott szálláshelyet nem fogadja el, a rendőrség gondoskodik a bántalmazó kijelölt karanténban történő elhelyezéséről.
(2) Az (1) bekezdésben foglaltakra figyelemmel a rendőrség
a) a járványügyi intézkedés betartásával összefüggő ellenőrzési feladat végrehajtásának támogatása céljából intézkedik az új tartózkodási hely nyilvántartásba vételéről, és
b) tájékoztatja
ba) az új tartózkodási hely, szálláshely vagy kijelölt karantén helye szerint illetékes járványügyi hatóságot és
bb) a korábbi életvitelszerű tartózkodási hely szerint illetékes települési önkormányzatot
[az a) és b) pont a továbbiakban együtt: járványügyi utánkövetés].
5. § (1) A 2009. évi LXXII. törvény szerinti megelőző távoltartás elrendelésekor a bíróság hivatalból vizsgálja a bántalmazó és a bántalmazott járványügyi intézkedéssel érintettségét. Ennek érdekében a bíróság
a) beszerzi a bántalmazó és a bántalmazott járványügyi érintettségére vonatkozó nyilatkozatát, vagy
b) igénybe veheti a rendőrség közreműködését.
(2) Ha a megelőző távoltartás elrendelése miatt az életvitelszerű tartózkodási helyet elhagyó, járványügyi intézkedéssel érintett bántalmazó tartózkodási helye megváltozik, a bíróság az érintett személy új tartózkodási helyét a 4. § (1) bekezdése szerint állapítja meg, amelyhez a rendőrség közreműködését veheti igénybe.
(3) A bíróság a járványügyi utánkövetés érdekében a rendőrséget tájékoztatja.
(4) Ha a megelőző távoltartás elbírálása során felmerül, hogy a járványügyi intézkedéssel érintett bántalmazott önkéntes akaratából kívánja elhagyni az életvitelszerű tartózkodási helyét, vagy a bántalmazó a tartózkodási hely elhagyására a 2009. évi LXXII. törvény 5. § (3) bekezdésében meghatározottak szerint nem kötelezhető, a bíróság erről a rendőrséget tájékoztatja.
6. § (1) Ha az életvitelszerű tartózkodási helyet a járványügyi intézkedéssel érintett bántalmazott önkéntes akaratából kívánja elhagyni, vagy a bántalmazó a tartózkodási hely elhagyására a 2009. évi LXXII. törvény 5. § (3) bekezdésében meghatározottak szerint nem kötelezhető, és a bántalmazott
a) saját elhelyezéséről önerőből gondoskodni képes, a rendőrség rögzíti a bántalmazott új tartózkodási helyére vonatkozó nyilatkozatát,
b) saját elhelyezéséről önerőből gondoskodni nem képes, a rendőrség a részére járványügyi intézkedés foganatosítására alkalmas, kizárólag bántalmazott fogadására alkalmas szálláshelyet ajánl fel.
(2) A rendőrség az (1) bekezdésben meghatározott intézkedést követően gondoskodik a járványügyi utánkövetésről.
7. § (1) Ha a bíróság a Be. szerinti távoltartást olyan járványügyi intézkedéssel érintett terhelttel szemben rendeli el, akinek a tartózkodási helye azonos a távoltartással érintett személy tartózkodási helyével, a bíróság a terhelt új tartózkodási helyét a 4. § (1) bekezdése szerint állapítja meg, amelyhez a rendőrség közreműködését veheti igénybe.
(2) A bíróság a járványügyi utánkövetés érdekében a rendőrséget tájékoztatja.
8. § Ha a rendőrség a 2009. évi LXXII. törvény szerinti ideiglenes megelőző távoltartás vagy megelőző távoltartás, illetve a Be. szerinti távoltartás vagy bűnügyi felügyelet ellenőrzése során a járványügyi intézkedéssel érintett személy tartózkodási helyének megváltozásáról vagy ennek igényéről szerez tudomást, a 4. § (1) bekezdése szerint intézkedik az új tartózkodási hely megállapításáról és a járványügyi utánkövetésről, ha más személyi szabadságot érintő kényszerintézkedés elrendelésének nincs helye.
E rendelet alkalmazásában járványügyi intézkedés alatt a hatósági házi karantént, a járványügyi elkülönítést, megfigyelést és zárlatot is érteni kell.
Ez a rendelet – a (2) bekezdésben foglalt kivétellel – a kihirdetését követő napon lép hatályba. A 11. § az e rendelet kihirdetését követő tizenötödik napon lép hatályba.
E rendelet rendelkezéseit az e rendelet hatálybalépésének napján folyamatban lévő eljárásokban is alkalmazni kell.
Hatályát veszti az 57/2020. (III. 23.) Korm. rendelet 6. § (2) bekezdésében az „– ide nem értve a gyermek átadása
kapcsolattartásra vonatkozó határozat –” szövegrész.
176/2020. (V. 4.) Korm. rendelete a kapcsolattartásra és a távoltartásra a veszélyhelyzet ideje alatt alkalmazandó eltérő intézkedésekről.
Magyar Közlöny 2020. évi 98. szám (2020. május 4.)
Megjelent: 2020. május 05.
Találatok: 3076